༡སྙན་རྩོམ་གྱི་སྐོར།སྙན་རྩོམ་དར་བ་ནས་བཟུང་ད་བར་མིའི་རིགས་ཀྱི་ལོ་རྒྱུས་དང་མཉམ་པའི་འཕེལ་རྒྱས་ཀྱི་ལོ་རྒྱུས་ལྡན།འགྲོ་བ་མི་བྱུང་བ་ནས་སྙན་རྩོམ་དར་བ་དང་རྩོམ་ཚུལ་དེ་ནི་བོད་ཀྱི་རྩོམ་རིག་ནང་གྲངས་འབོར་དང་སྤུས་ཚད།ནང་དོན་དང་རྣམ་པ་ག་ནས་བལྟས་ཀྱང་གནས་བབ་ངེས་ཅན་བཟུང་ཡོད།འོ་ན་རྩོམ་ཚུལ་རིགས་བཞི་དབྱེ་བའི་ནང་གསེས་སྙན་རྩོམ་ཞེས་པའི་གོ་དོན་ཇི་ལྟ་བུ་ཞིག་ཡིན་ཞེ་ན།བོད་ཀྱི་སྙན་གཞུང་ཁག་ཏུ་སྙན་ངག་གི་གོ་དོན་ལ་རྣ་བར་སྙན་ཞིང་ཡིད་དབང་འཕྲོག་པའི་ངགཞེས་སྤྱིར་བཏང་བཞེད་པ་གཅིག་མཐུན་གྱི་ཐོག་ནས་བཞག་ཡོད།དེ་ནི་སྙན་ངག་དེ་རྩོམ་རིག་དང་གོ་དོན་མཉམ་པའི་ཐོག་ནས་བཞག་པ་ཞིག་ཡིན་པས།དེང་རྩོམ་གྱི་རིགས་པའི་གཞུང་ལུགས་ནངརྩོམ་རིག་ནི་སྐད་ཆའི་སྒྱུ་རྩལཡིན་ཞེས་པ་དང་མཚུངས་པ་ཞིག་རེད།